Biella Bundesordner ab 10 Stück (A4, 70mm) - Folders - Galaxus
Item number 8841682
Sales rank in Product type Folders 45 of 887 Drie sterf ná boendoegeregtigheid | Maroela Media
Die polisie in Limpopo het nóg ŉ voorval van beweerde boendoegeregtigheid veroordeel, nadat drie mans vanoggend naby Mokwakwaila, naby Tzaneen, vermoor is.
Die voorlopige polisieondersoek dui daarop dat die tragedie aan die gang gesit is toe die mans glo by ŉ bejaarde vrou ingebreek het, het brig. Motlafela Mojapelo, polisiewoordvoerder in Limpopo, gesê.
Die vrou het klaarblyklik om hulp geskreeu, waarna ander inwoners gereageer en ŉ soektog na die vermeende inbrekers geloods het. Hulle het tydens die soektog in die vroeë oggendure op drie mans afgekom.
“Nadat hulle die mans beskuldig het dat hulle vir die huisrooftogte in die omgewing verantwoordelik is, het hulle die mans wreed met ŉ verskeidenheid voorwerpe aangerand. Die polisie het gereageer op angstige oproepe uit die gebied. By hul aankoms is hulle begroet deur ŉ gru-toneel met bloed en drie ernstig aangerande mense wat reeds dood was.
“Die skare was op dié stadium reeds uitmekaar,” het Mojapelo gesê.
Die bevelvoerder van die polisie se Tzaneen-groepering, genl.maj. Maggy Mathebula, het die toneel besoek terwyl lt.genl. Nneke Ledwaba, polisiehoof in Limpopo, op sy beurt beveel het dat ŉ ondersoek na die voorval van boendoegeregtigheid dadelik gedoen word en dat diegene verantwoordelik as ŉ saak van dringendheid aangekeer word.
“Die polisie gaan genadeloos wees met mense wat geregtigheid in eie hande neem deur mense aan te val wat hulle van misdadigheid beskuldig. Ons pleit by mense om op te hou met dié soort aanvalle en om die polisie te bel om inhegtenisnemings te doen,” het Ledwaba gesê.
Enigeen met inligting oor die voorval kan kol. Cecil Machimane bel by 082 451 7181 of ŉ polisiekantoor skakel.
Dit is juis oor dat die polisie nie meer hulle werk doen nie dat mense reg in eie hande neem nou dreig die polisie die mense wat opstaan teen misdaad …wat moet hulle dan doen ????
Glo nie die gaan so goed werk nie. Die fluitjie blasser gaan ook dan deurloop. Dis reëls en hoe dit werk
Die polisie is indirek self verantwoordelik vir hierdie voorvalle die mense het geen vertroue of respek met alle reg vir die klomp in blou wat hulself wetstoepassers noem nie.
Kan ten minste hoop hulle was die skuldiges (aangesien hul reeds dood is). ????
So iets kan nóóit reg wees nie.
Bind hulle vas en wag vir die polisie. Dit is nonsens dat party kommentators beweer dat “niks ooit” gebeur, wat geregtigheid betref nie.